ডিসেম্বর,২০১৬-এ ডাব্লিউডাব্লিউই আনুষ্ঠানিকভাবে যুক্তরাজ্যে তাদের একটি ব্র্যান্ড প্রতিষ্ঠার ঘোষণা করে। ঘোষণা অনুযায়ী ২০১৮ সালের মধ্যবর্তি সময়ে "এনএক্সটি ইউকে" ব্র্যান্ড আনুষ্ঠানিক ভাবে যাত্রা শুরু করে। ২০১৮ সালে ইউনাইটেড কিংডম চ্যাম্পিয়নশিপ প্রতিযোগিতার প্রথম রাতে "এনএক্সটি ইউকে" ব্র্যান্ডের মহিলা কুস্তিগিরদের জন্য পৃথক শিরোপা প্রতিষ্ঠার ঘোষণা ও শিরোপা বেল্টের আনুষ্ঠানিক উম্মোচন করা হয়। এটি ডাব্লিউডাব্লিউই-এর মহিলাদের জন্য প্রতিষ্ঠিত চারটি একক শিরোপার মধ্যে অন্যতম, তবে ডাব্লিউডাব্লিউই'র প্রধান তিনটি ব্র্যান্ডের মহিলা শিরোপা ডাব্লিউডাব্লিউই র উইমেন্স চ্যাম্পিয়নশিপ, ডাব্লিউডাব্লিউই স্ম্যাকডাউন উইমেন্স চ্যাম্পিয়নশিপ এবং এনএক্সটি উইমেন্স চ্যাম্পিয়নশিপের নীচে এই শিরোপার মর্যাদা দেয়া হয়।